b"\n_START_ARTICLE_\nAjuntament de Verges\n_START_SECTION_\nDescripci\xc3\xb3\n_START_PARAGRAPH_\nAquest edifici es va construir a principis de segle previ a l'enderrocament del Castell de Verges. Tant la composici\xc3\xb3 sim\xc3\xa8trica de la fa\xc3\xa7ana com la distribuci\xc3\xb3 interior, segueixen les pautes d'un estil neocl\xc3\xa0ssic. Tant per les seves dimensions com per la seva sobrietat, l'edifici es va adaptar a les altres edificacions que configuren el centre urb\xc3\xa0.\n_START_SECTION_\nHist\xc3\xb2ria\n_START_PARAGRAPH_\nAmb esperit de modernitat la Rep\xc3\xbablica desenvolup\xc3\xa0 una pol\xc3\xadtica d'inversi\xc3\xb3 p\xc3\xbablica millorant els serveis de la poblaci\xc3\xb3 rural. Les escoles d'Ultramort, Serra de Dar\xc3\xb3, Sant Jordi i l'edifici de Verges, s\xc3\xb3n exemples d'arquitectura culta integrada a l'arquitectura popular a trav\xc3\xa9s d'una racionalitzaci\xc3\xb3 de les formes constructives vernacles de cada una d'elles realitzades en un estil diferent, mostra de l'eclecticisme constructiu de l'\xc3\xa8poca. De l'Ajuntament de Verges cal destacar la fa\xc3\xa7ana esgrafiada i el motlluratge de cornisa i front\xc3\xb3."